62019TO0822_INF
A Törvényszék 2021. május 4‑i végzése – Asoliva és Anierac kontra Bizottság
(T‑822/19. sz. ügy)
„Megsemmisítés iránti kereset – Mezőgazdaság – A szűz olívaolaj három kategóriájának egyikébe történő besorolás – Végrehajtási intézkedések – A személyében való érintettség hiánya – Elfogadhatatlanság”
1.
Megsemmisítés iránti kereset – Természetes vagy jogi személyek – Végrehajtási intézkedéseket maga után vonó, rendeleti jellegű jogi aktusok – Fogalom – Értékelési szempontok
(EUMSZ 263. cikk, negyedik bekezdés)
(lásd: 26–35. pont)
2.
Megsemmisítés iránti kereset – Természetes vagy jogi személyek – Végrehajtási intézkedéseket maga után vonó, rendeleti jellegű jogi aktusok – Fogalom – Az olívaolaj érintett vállalkozás által meghatározott besorolásának a jóváhagyott kóstolói csoport általi ellenőrzéséről szóló bizottsági rendelet – Bennfoglaltság
(EUMSZ 263. cikk, negyedik bekezdés; a 2019/1604 rendelettel módosított 2568/91 bizottsági rendelet, 2. cikk, (2) bekezdés, harmadik albekezdés)
(lásd: 39., 43., 44. és 49. pont)
3.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Személyében való érintettség – Szempontok – Az olívaolaj érintett vállalkozás által meghatározott besorolásának a jóváhagyott kóstolói csoport általi ellenőrzéséről szóló bizottsági rendelet – Az olívaolaj-csomagoló és ‑exportáló vállalkozásokat képviselő egyesületek által benyújtott kereset – A személyében való érintettség hiánya – Elfogadhatatlanság
(EUMSZ 263. cikk, negyedik bekezdés; a 2019/1604 rendelettel módosított 2568/91 bizottsági rendelet, 2. cikk, (2) bekezdés, harmadik albekezdés)
(lásd: 54–56., 58., 59., 61. és 63. pont)
Tárgy
Az EUMSZ 263. cikken alapuló, és az olívaolaj és az olívamaradékolaj jellemzőiről és az ezekre vonatkozó elemzési módszerekről szóló 2568/91/EGK rendelet módosításáról szóló, 2019. szeptember 27‑i (EU) 2019/1604 bizottsági végrehajtási rendelet (HL 2019. L 250., 14. o.) 1. cikke (1) bekezdése b) pontjának megsemmisítésére irányuló kérelem.
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék az Asociación Española de la Industria y Comercio Exportador de Aceite de Olivát (Asoliva) és az Asociación Nacional de Industriales Envasadores y Refinadores de Aceites Comestiblest (Anierac) kötelezi a költségek viselésére.